OpenLLM-France/wikimedia huggingface dataset:
# Frontera entre Egipte i Xipre

La frontera entre Egipte i Xipre consisteix en un segment marítim, a l'est de la mar Mediterrània. Constitueix una part de la frontera entre Egipte i la Unió Europea.
La delimitació d'aquesta frontera és definida per vuit punts enumerats en l'« Acord entre la República de Xipre i la República Àrab d'Egipte sobre la delimitació de la zona econòmica exclusiva », un tractat internacional signat el 17 de febrer de 2003. Aquests 8 punts són els següents :
* Punt 1 : 33° 45′ 00″ N, 30° 05′ 00″ E ;
* Punt 2 : 33° 34′ 00″ N, 30° 28′ 30″ E ;
* Punt 3 : 33° 30′ 40″ N, 30° 36′ 40″ E ;
* Punt 4 : 33° 21′ 20″ N, 31° 07′ 00″ E ;
* Punt 5 : 33° 11′ 30″ N, 31° 36′ 30″ E ;
* Punt 6 : 33° 07′ 20″ N, 32° 01′ 20″ E ;
* Punt 7 : 33° 00′ 40″ N, 32° 31′ 00″ E ;
* Punt 8 : 32° 53′ 20″ N, 32° 58′ 20″ E.

## Referències

* 1 2 Agreement between the Republic of Cyprus and the Arab Republic of Egypt on the Delimitation of the Exclusive Economic Zone 17 February 2003
# Tilain

Tilain és una serralada de muntanyes al districte de Cachar a Assam. Tenen origen a les muntanyes Lushai al Mizoram i es desenvolupen cap al nord. La seva altura és poc considerable (menys de 200 metres). El nom de Tilain seria una corrupció de Tin Shaind, o tres gorgues, les quals existeixen una al costat de l'altra.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Fundulus similis

Fundulus similis és una espècie de peix de la família dels fundúlids i de l'ordre dels ciprinodontiformes.

## Morfologia

Els mascles poden assolir els 12 cm de longitud total.

## Distribució geogràfica

Es troba a Nord-amèrica: Florida (Estats Units).

## Referències

* 1 2 «Fundulus similis» (en anglès). FishBase. Froese, Rainer; Pauly, Daniel (editors).
# Dicerandra

Cyclotrichium és un gènere de plantes d'angiospermes que pertany a la família de les Lamiàcies.

## Espècies seleccionades

| Dicerandra christmanii Dicerandra cornutissima Dicerandra densiflora Dicerandra frutescens Dicerandra immaculata | Dicerandra linearifolia Dicerandra linearis Dicerandra odoratissima Dicerandra radfordiana Dicerandra thinicola |
# Campbell (Minnesota)

Campbell és una població dels Estats Units a l'estat de Minnesota. Segons el cens del 2000 tenia 241 habitants.

## Demografia

Segons el cens del 2000, Campbell tenia 241 habitants, 95 habitatges, i 60 famílies. La densitat de població era de 387,7 habitants per km².
Dels 95 habitatges en un 32,6% hi vivien nens de menys de 18 anys, en un 50,5% hi vivien parelles casades, en un 8,4% dones solteres, i en un 36,8% no eren unitats familiars. En el 30,5% dels habitatges hi vivien persones soles el 10,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 3,28.
Per edats la població es repartia de la següent manera: un 31,1% tenia menys de 18 anys, un 7,1% entre 18 i 24, un 27% entre 25 i 44, un 23,2% de 45 a 60 i un 11,6% 65 anys o més.
L'edat mediana era de 36 anys. Per cada 100 dones de 18 o més anys hi havia 102,4 homes.
La renda mediana per habitatge era de 31.458 $ i la renda mediana per família de 37.500 $. Els homes tenien una renda mediana de 27.083 $ mentre que les dones 16.250 $. La renda per capita de la població era de 15.128 $. Entorn del 9,7% de les famílies i el 14,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Campbell». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Campbell». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Prionapteryx

Prionapteryx és un gènere d'arnes de la família Crambidae.

## Taxonomia

* Prionapteryx achatina Zeller, 1863
* Prionapteryx acreonalis (Walker, 1863)
* Prionapteryx africalis Hampson, 1896
* Prionapteryx albescens (Hampson, 1919)
* Prionapteryx albiceps (Hampson, 1919)
* Prionapteryx albicostalis (Hampson, 1919)
* Prionapteryx albimaculalis (Hampson, 1919)
* Prionapteryx albipennis Butler, 1886
* Prionapteryx albofascialis (Hampson, 1919)
* Prionapteryx amathusia Bassi & Mey in Mey, 2011
* Prionapteryx annusalis (Walker, 1863)
* Prionapteryx arenalis (Hampson, 1919)
* Prionapteryx argentescens (Hampson, 1919)
* Prionapteryx banaadirensis Bassi, 2013
* Prionapteryx bergii (Zeller, 1877)
* Prionapteryx brevivittalis Hampson, 1919
* Prionapteryx cuneolalis (Hulst, 1886)
* Prionapteryx delicatellus Caradja, 1927
* Prionapteryx diaperatalis (Hampson, 1919)
* Prionapteryx diaplecta (Meyrick, 1936)
* Prionapteryx eberti Bassi & Mey in Bassi, 2013
* Prionapteryx elongata (Zeller, 1877)
* Prionapteryx endoleuca (Hampson, 1919)
* Prionapteryx eugraphis (Walker, 1863)
* Prionapteryx flavipars (Hampson, 1919)
* Prionapteryx hedyscopa (Lower, 1905)
* Prionapteryx helena Bassi, 2013
* Prionapteryx indentella (Kearfott, 1908)
* Prionapteryx lancerotella (Rebel, 1892)
* Prionapteryx mesozonalis Hampson, 1919
* Prionapteryx moghrebana (D. Lucas, 1954)
* Prionapteryx molybdella (Hampson, 1919)
* Prionapteryx nebulifera Stephens, 1834
* Prionapteryx neotropicalis (Hampson, 1896)
* Prionapteryx nephalia (Meyrick, 1936)
* Prionapteryx ochrifasciata (Hampson, 1919)
* Prionapteryx phaeomesa (Hampson, 1919)
* Prionapteryx plumbealis (Hampson, 1919)
* Prionapteryx rubricalis Hampson, 1919
* Prionapteryx rubrifusalis (Hampson, 1919)
* Prionapteryx santella (Kearfott, 1908)
* Prionapteryx scitulellus (Walker, 1866)
* Prionapteryx selenalis (Hampson, 1919)
* Prionapteryx serpentella Kearfott, 1908
* Prionapteryx somala Bassi, 2013
* Prionapteryx spasmatica Meyrick, 1936
* Prionapteryx splendida Bassi & Mey in Mey, 2011
* Prionapteryx termia (Meyrick, 1885)
* Prionapteryx texturella (Zeller, 1877)
* Prionapteryx triplecta (Meyrick, 1935)
* Prionapteryx yavapai (Kearfott, 1908)

## Espècies antigues

* Prionapteryx albipunctella (Marion, 1957)
* Prionapteryx albostigmata (Rothschild, 1921)
* Prionapteryx alikangiella (Strand, 1918)
* Prionapteryx alternalis Maes, 2002
* Prionapteryx amselella (Bleszynski, 1965)
* Prionapteryx carmensita Bleszynski, 1970
* Prionapteryx diffusilinea (Hampson, 1919)
* Prionapteryx invectalis (Walker, 1863)
* Prionapteryx margherita (Bleszynski, 1965)
* Prionapteryx nigrifascialis (Walker, 1866)
* Prionapteryx obeliscota (Meyrick, 1936)
* Prionapteryx rufistrigalis (Fawcett, 1918)
* Prionapteryx soudanensis (Hampson, 1919)
* Prionapteryx strioliger (Rothschild, 1913)
* Prionapteryx thysbesalis Walker, 1863

## Referències

* ↑ «GlobIZ search». [Consulta: 21 gener 2019].
# Dubrovka (Vorónej)

* Per a altres significats, vegeu «Dubrovka».
Dubrovka (en rus: Дубровка) és un poble (un possiólok) de l'óblast de Vorónej, a Rússia, segons el cens del 2010 tenia 116 habitants.

## Referències

* ↑ Село Бобяково на карте
* ↑ Всероссийская перепись населения 2010 года. Численность населения городских округов, муниципальных районов, городских и сельских поселений, городских и сельских населённых пунктов Воронежской области
* ↑ Расстояние от Анны до Бобякова
# Siàglitsi (poble)

* Per a altres significats, vegeu «Siàglitsi».
Siàglitsi (en rus: Сяглицы) és un poble de l'óblast de Leningrad, a Rússia, que el 2017 tenia vuit habitants, pertany al districte de Vólossovo.

## Referències

* ↑ «Переписная оброчная книга Водской пятины 1500 года» С. 593 (304)
* ↑ Йордебокер Писцовые книги Ижорской земли. Том 1. Годы 1618—1623, С. 83
* ↑ «Генеральная карта провинции Ингерманландии» Э. Белинга и А. Андерсина, 1704 г., составлена по материалам 1678 г.
# Gabriel Cano de Aponte

Gabriel Cano de Aponte (Mora (Toledo), 1665 – Santiago de Xile, 1733) fou un militar espanyol partidari de Felip V durant la Guerra de Successió Espanyola.
Inicià la seva carrera militar com a alferes al Flandes Espanyol. Durant la Guerra dels Nou Anys serví primer a la infanteria i després a la cavalleria, rang en què participà en la presa de Namur l'agost de 1695. Amb l'entronització de la dinastia Borbó, restà fidel a Felip V i va merèixer particulars recomanacions per la seva conducta en la derrota borbònica a la batalla de Ramillies (1706). Lluità contra les tropes imperials a les línies fortificades de Stolhoffen i el 1707 en l'atac a Gant. Derrotats els exèrcits borbònics a Flandes retornà a Espanya el 1710 i participà en la Guerra dels catalans (1713-1714), la darrera campanya militar de la Guerra de Successió Espanyola a Catalunya. Fou governador de Mataró i combaté diverses vegades contra les tropes del coronel Ermengol Amill.
Finada la guerra, va ser nomenat governador de Xile el 1715 i arribà a Santiago per assumir el càrrec el 1717. Va retirar les tropes del sud del Biobío i va entaular parlaments amb els indis. Va lluitar contra la rebel·lió Mapuche (1723-1726), que finalitzà amb el Parlament de Negrete de 1726 en què ambdues parts van signar la pau. L'11 de novembre de 1733 va morir a causa d'una caiguda del seu cavall durant unes celebracions realitzades a Santiago de Xile.

## Referències

* ↑ Gobierno de Cano de Aponte; los corsarios ingleses; levantamiento de los indios (1717-1726)
# Gneu Sicini

Gneu Sicini (Cnaeus Sicinius) és el nom dels següents personatges:
* Gneu Sicini (pretor 183 aC)
* Gneu Sicini (pretor 172 aC)
* Gneu o Luci Sicini, tribú de la plebs el 76 aC
# Una gran señora

Una gran señora és una pel·lícula còmica espanyola estrenada el 1959 i dirigida pel director argentí Luis César Amadori, basada en l'obra teatral d'Enrique Suárez de Deza.

## Sinopsi

Charo treballa com a model de Madame Rasy, que gairebé està a la ruïna, i el seu promès, Adolfo, mai s'acaba de definir en el futur. En una desfilada, l'excèntrica milionària anglesa Lady Chrysler confon Charo amb una comtesa polonesa i la convida a la seva residència a Estoril. Madame Rasy ho aprofita per fer de mitjancera i que la milionària anglesa inverteixi al seu negoci.

## Repartiment

* Albert Closas - Adolfo
* Zully Moreno - Charo
* Isabel Garcés - Lady Chrysler
* Jesús Tordesillas - Lord Chrysler
* José Luis López Vázquez - Tobías Práxedes
* Ivette Lebo - Madame Rasy

## Premis
### Medalles del Cercle d'Escriptors Cinematogràfics

| Any | Categoria | Pel·lícula | Resultat |
| 1959 | Millor actriu secundària | Isabel Garcés | Guanyadora |

## Referències

* ↑ Una gran señora a fotogramas.es
* ↑ «Premios del CEC a la producción española de 1959». CEC. Arxivat de l'original el 2018-02-12. [Consulta: 8 gener 2016].
# Geezer Butler

Terence Michael Joseph "Geezer" Butler (n. Aston, Birmingham, Anglaterra; 17 juliol 1949) és un baixista anglès, cèlebre per formar part de la banda de heavy metal Black Sabbath, a la qual va posar el seu nom definitiu. Es va basar a veure quanta gent pagava per veure pel·lícules de terror, suposant que guanyarien molts diners fent música de terror; més aviat, amb un ambient tètric i la música de Black Sabbath, faria por.
El 1984 s'allunya de Black Sabbath, formant la Geezer Butler Band, d'escassa durada, per després formar part del projecte solista de Ozzy Osbourne, en la gira de No Rest For The Wicked, incloent les presentacions al Moscou Peace Festival de 1989, d'aquelles gires s'obté el disc Just Say Ozzy, el 1995 grava el disc Ozzmosis. L'any 1992 reformen la segona gran formació de Black Sabbath per gravar Dehumanizer al costat de Tony Iommi, Dio i Appice. La mateixa formació va ser reeditada sota el nom Heaven and Hell en 2007, i treu l'àlbum The Devil You Know. La banda es manté unida fins a la defunció de Ronnie James Dio el 16 de maig de 2010.
Posseeix una singular forma d'executar el seu instrument, que ha estat de gran influència per a altres músics d'aquest estil com Steve Harris d'Iron Maiden o el difunt Cliff Burton de Metallica.
Ha publicat tres discos en solitari en el grup que es diu g/z/r o geezer: Plastic Planet el 1995, Black Science el 1997 i Ohmwork el 2005.
Butler va rebre el sobrenom de "Geezer" aproximadament als vuit anys, va comentar en una ocasió. "Jo solia dir a tothom Geezer a l'escola". "Va ser només un terme per cridar a una persona". "Ja saps, com als Estats Units es diu Guy". "A Anglaterra, el terme és Bloke o Geezer". "Solia anomenar a tothom Geezer i després, finalment tothom va començar a dir-me Geezer".

## Referències

* ↑ «The Geezer Butler Interview». Classicbands.com.
# Godofred de Trani

Godofred de Trani (Trani, ca. 1200 - Lió, 11 d'abril de 1245) fou un canonista i cardenal italià de l'Església catòlica.

## Vida

Godofred estudià a Bolonya amb Azo. Fou professor de Dret a Nàpols i Bolonya i exercí en 1240 com a auditor, és a dir, com a jutge, a la cúria romana. El papa Innocenci IV el nomenà el 28 de maig de 1244 cardenal de l' Església de Sant Adrià al Fórum; i com a tal signà documents papals des del 23 de gener al 3 d'abril de 1245.
La seua obra principal és la Summa super rubricis decretalium, també designada com a Summa titulorum decretalium o Summa super titulis decretalium. Sorgí entre el final de 1241 i la meitat de 1243. Es tracta d'un manual sobre la col·lecció de Decretals encarregada per Gregori IX, que són conegudes generalment com a Liber Extra.
El manual de Godofred és destacable pel seu llenguatge clar i comprensible, la seua orientació a qüestions pràctiques dels religiosos així com la seua clara resolució de qüestions disputades. Per això tingué una gran difusió i gaudí de gran influència, especialment entre els membres de la cúria romana.

## Obra

* Apparatus glossarum in Decretales Gregorii IX.
* Summa super rubricis decretalium. Manuscrito del s. XIV.
** Còpia d'un manuscrit escrit ca. 1250 a París: http://laurentius.lub.lu.se/volumes/Mh_11/ Arxivat 2006-12-09 a Wayback Machine.
** Edició moderna: Gottofredo da Trani (Goffredus Tranensis): Summa super titulis decretalium. Nova impressió de l'edició de Lyon 1519. Aalen: Scientia 1968.

## Bibliografia

* Bertram, Martin: Der Dekretalenapparat des Goffredus Tranensis. a: Bulletin of Medieval Canon Law NS 1 (1971), p. 79. (alemany)
* Bertram, Martin: Nochmals zum Dekretalenapparat des Goffredus Tranensis. en: Quellen und Forschungen aus italienischen Archiven und Bibliotheken 82 (2002), pp. 638–662. (alemany)
* Istituto dell'Enciclopedia Italiana (ed.). «Godofredo de Trani». Dizionario biografico degli italiani. Roma. (italià)
* Paravicini Bagliani, Agostino: Cardinali di curia e "familiae" cardinalizie dal 1227 al 1254. Padua: Editrici Antenore, 1972. Vol I, pp. 273–278. (italià)
* Schulte, Friedrich von: Die Geschichte der Quellen und Literatur des canonischen Rechts von Gratian bis auf die Gegenwart. Bd. 2. Die Geschichte der Quellen und Literatur des canonischen Rechts von Papst Gregor IX. bis zum Concil von Trient. Stuttgart: Enke 1877, pp. 88–91. (alemany)
* Zapp, H.: Goffredus de Trano. a: Lexikon des Mittelalters. Bd. 4. 1988, Sp. 1533–1534. (alemany)

## Enllaços externs

* «Bibliografia relacionada amb Godofred de Trani» (en alemany). Al catàleg de la Biblioteca Nacional d'Alemanya.
# Godoberi

Godoberi (en rus: Годобери) és un poble del Daguestan, a Rússia, que en el cens del 2010 tenia 11 habitants. Pertany al districte rural de Gunib.

## Referències

* ↑ Закон Республики Дагестан от 13 января 2005 года № 6 «О статусе и границах муниципальных образований Республики Дагестан»
# Godofredo Garrigues Perucho

Godofredo Garrigues Perucho (Manuel, Ribera Alta, 1905 - 1990) fou un compositor, director de banda i professor de música valencià.
Va créixer envoltat d'un ambient musical, ja que el seu pare era el director de la banda del seu poble i els seus germans en formaven part. A més, la família regentava la sala de cinema local "El Sol" en una època en la qual el cinema mut devia ser suplit per la música en directe de la qual s'encarregaven els germans Garrigues.
Godofredo Garrigues va estudiar piano amb el mestre Manuel Palau al Conservatori Superior de Música de València,. El 1928 va rellevar a son pare en la direcció de la banda de Manuel, i en 1935 és nomenat director de la banda de Banyeres de Mariola (l'Alcoià) fins que va esclatar la Guerra Civil quan es va refugiar a València amb el càrrec de sots-director de la Banda Militar ubicada a Paterna, gràcies al suport del director titular d'aquesta banda Pascual Marquina. Però, poc després de finalitzada la guerra, va haver d'ingressar al Sanatori de la Malvarrossa durant un llarg període.
Passada la postguerra tornà a la banda de Banyeres de Mariola i ingressà al Cos Nacional de Directors de Bandes Civils mitjançant oposició, siguent destinat a la banda de Tortosa (Baix Ebre). A Banyeres de Mariola municipalitzaren la banda per tal que el mestre Garrigues es tornara a fer càrrec de la banda donada la forta estima i respecte que tenien cap a la figura del mestre. Godofredo Garrigues també va dirigir altres bandes com les de Rafelguaraf, Alberic, Castelló de Rugat, la Pobla del Duc, Xàtiva, etc.
Entre les seues composicions més destacades estan els pasdobles, interpretats a la majoria de festes valencianes com "Operador" o "Tomás Ferrús" (1929), aquest darrer dedicat a la seua muller Maria Tomás Ferrús. També destaquen "Comandante Franco", "De la Font Bona a la Plaça", "22 d'abril", "Nieve i mas nieve", "Primavera", etc. Darrerament el seu fill Godofreo Garrigues Tomás ha recuperat algunes peces enregistrant a l'SGAE més de 70 obres entre pasdobles, marxes de processó, polkes i obres per a piano.

## Referències

* GINER I GARRIGUES, Manel, 2005, Godofredo Garrigues, un fill de Manuel Arxivat 2008-08-28 a Wayback Machine., a la revista La Bellota Any 10, nº21 (Manuel)
# Tsutomu Hanahara

Tsutomu Hanahara (japonès: 花原勉) (prefectura de Yamaguchi, 3 de gener de 1940 - Suginami, 5 de febrer de 2024) va ser un lluitador japonès, especialista en lluita grecoromana, que va competir durant les dècades del 1950 i 1960.
El 1964 va prendre part en els Jocs Olímpics d'Estiu de Tòquio, on guanyà la medalla d'or en la prova del pes mosca del programa de lluita grecoromana. En el seu palmarès també destaca una medalla de bronze al Campionat del món de lluita de 1967 i una de plata als Jocs Asiàtics de 1962.

## Referències

* ↑ «レスリング金の花原勉さん死去　６４年東京五輪グレコローマン». Tokyo Web, 06-02-2024. Arxivat 6 de febrer 2024 a Wayback Machine.
* 1 2 «Olympedia – Tsutomu Hanahara». [Consulta: 11 abril 2023].
* ↑ «International Wrestling Database». [Consulta: 11 abril 2023].
# Ulrike Meinhof

Ulrike Marie Meinhof, més coneguda com a Ulrike Meinhof, (Oldenburg, 7 d'octubre de 1934 - Stuttgart, 9 de maig de 1976) va ser una periodista i activista política comunista alemanya. Va ser una de les fundadores de la Fracció de l'Exèrcit Roig (RAF), també coneguda com el grup Baader-Meinhof.

## Biografia

Meinhof va estudiar filosofia, pedagogia, sociologia i alemany en la Universitat de Marburg. El 1957 canvia d'universitat i continua els seus estudis a la Universitat de Münster on coincideix amb el filòsof Manuel Sacristán (qui més tard traduiria i editaria els seus textos) i passa a formar part del Sozialistischer Deutschen Studentenbund («Moviment d'Estudiants Socialistes»). Poc després es va implicar en el moviment antinuclear del seu país defensant les seves idees des de la redacció de la revista política Konkret, vinculada a l'esquerra radical. Es va casar amb el comunista Klaus Rainer Röhl el 1961 i va tenir dues filles bessones, Bettina i Regine, el 21 de setembre de 1962.
Divorciada el 1968, es va unir llavors a grups d'esquerra més radicals al Berlín Occidental. El 1970, vista la ineficàcia dels mitjans ordinaris de lluita emprats per l'esquerra marxista alemanya, va ajudar Andreas Baader a escapar de la presó i després va participar en robatoris a bancs i atemptats amb bomba contra fàbriques i bases militars americanes. La premsa alemanya va denominar al grup ràpidament «grup Baader-Meinhof». Meinhof va escriure molts dels assaigs i manifests que la banda va proclamar, enunciant el concepte d'«escamot urbà», utilitzat per a combatre el que ella va anomenar «explotació de l'home comú» i «imperialisme del sistema capitalista». Capturada el 1972 a Langenhagen, va ser condemnada en audiències preliminars a 8 anys de presó i sofrí una agressiva política penitenciària.
Mentre es desenvolupava el judici definitiu, en el qual el fiscal li demanava cadena perpètua, la van trobar morta en la seva cel·la el 9 de maig de 1976 (aniversari de la derrota nazi en la Segona Guerra Mundial), penjada del sostre. El govern alemany va mantenir que s'havia suïcidat, tesi confirmada per una comissió d'investigació. No obstant això, encara existeixen dubtes respecte de la versió oficial.

## Referències

* ↑ «Ulrike Meinhof: la biografía. Entrevista». Sin Permiso, 07-04-2017. [Consulta: 25 març 2020].
* ↑ Barbal, Clara. «"Rendeix-te, Ulrike"». Directa, 16-04-2019. [Consulta: 25 març 2020].
* ↑ Wisniewski, Stefan 1953-. Fuimos tan terriblemente consecuentes; seguido de "La guerrilla urbana ya es historia" (comunicado de disolución de la RAF). 2a edició revisada. Barcelona: Virus Editorial, 2019. ISBN 978-84-92559-95-4.
* ↑ Cardona, Maria. «Ulrike Meinhof, periodista i terrorista». Núvol, 22-06-2017. [Consulta: 25 març 2020].

## Bibliografia

* Ditfurth, Jutta. Ulrike Meinhof: la biografia. 1a ed. Manresa: Tigre de Paper, 2017. ISBN 978-84-16855-04-9.

## Enllaços externs

* (alemany) Biografia d'Ulrike Meinhof
# Granada (desambiguació)

«Granada o la Granada» té aquests significats:
* Granada de mà, arma antipersones que explota un curt temps després del seu alliberament
* Batalla de la Granada (1642), episodi de la Guerra dels Segadors
* Norma Granada, mètode de valoració d'arbres i arbustos ornamentals
* Universitat de Granada
* ITV Granada, canal de televisió britànic
* Toponímia:
** La Granada de Río-Tinto, poble de la província de Huelva (Andalusia)
** Castell de la Granada, edifici al poble de la Granada
** Estació de la Granada, estació de ferrocarril propietat d'ADIF a la població de la Granada (Alt Penedès)
** Divisions administratives:
** La Granada de Río-Tinto, poble de la província de Huelva (Andalusia)
*** Granada (Andalusia) ciutat d'Andalusia, capital de la província homònima
*** Província de Granada, província d'Andalusia, Espanya
*** Granada (Nicaragua) ciutat de Nicaragua, a l'Amèrica Central.
*** Departament de Granada, divisió territorial de Nicaragua.
*** Granada (Alta Garona), municipi francès de a l'Alta Garona, a la regió de Migdia-Pirineus
*** La Granada, municipi de l'Alt Penedès
*** Regne de Granada fou una estat a la península Ibèrica durant l'edat mitjana
*** Nova Granada, antiga colònia espanyola de l'Amèrica del Sud
*** Font Granada, nucli de població de Bigues i Riells (Vallès Oriental).
** Orografia:
*** Sa Granada, a Puigpunyent (Mallorca, Illes Balears)
*** Camp de la Granada, camp situat a la part baixa de Gràcia
*** Barranc de la Granada, curs fluvial de la Ribera d'Ebre
*** Fondo de Mas Granada, curs fluvial de l'Alt Penedès
*** Pedró de la Granada, cim de la Granada
*** Tossalet de la Granada, cim del Perelló, Baix Ebre
Viccionari